רחלי שלו

רחלי שלו (נולדה ב-15 באוקטובר 1981) היא סופרת ומאיירת ישראלית.

== קורות חיים ==
שבוע הספר העברי - מתחם התחנה, ירושלים 2017.<br> מאחור משמאל: [[סיון רהב-מאיר, ד"ר עשהאל לובוצקי, יהורם גאון, אסף פסי, אבי קראוס. <br> מלפנים משמאל: אלישיב רייכנר, רחלי שלו, יפעת ארליך.]]
שלו נולדה וגדלה בפתח תקווה. למדה באולפנת בנ"ע "צפירה" במושב צפריה. לאחר סיום לימודיה עשתה שירות לאומי של שנתיים בכפר הילדים בכרמיאל. לאחר מכן עברה להתגורר בירושלים והחלה את לימודיה בתחום האיור. בשנת 2005 סיימה את לימודיה לתואר ראשון במסלול איור במחלקה לתקשורת חזותית בבצלאל. לאחר סיום לימודיה החלה לעבוד ככותבת ומאיירת במגוון תחומים<ref name=":0"></ref>, בין היתר גם לעיתונות. לרוב מאיירת בצבעי עיפרון וצובעת במחשב, אך עובדת גם בשילוב של טכניקות שונות, כמו מגזרות נייר, פסטלים ועוד<ref></ref>.

איירה באופן קבוע למעלה מעשר שנים את הטור של אודטה שוורץ שפורסם בעיתון מעריב על בסיס שבועי. שלו עבדה כמאיירת קבועה בתחומים שונים גם בעיתונים ידיעות אחרונות, מוסף 7 ימים, כלכליסט, עכבר העיר, את, עלמה, טיים אאוט ומגזינים נוספים.

בשנת 2010 ראה אור ספר באיורה של שלו בגרמניה, בעקבות היכרות שלה עם מאיירת מברלין שביקרה בישראל. קרדיולוג גרמני, שהיה בעברו כוכב נוער, החליט להקים הוצאת ספרי ילדים שתתמקד בהוצאה לאור של ספרי וימלבוך (wimmelbuch), ספרים כדוגמת "איפה אפי?" שבהם במקום דמות אחת שצריך לחפש בכל עמוד ועמוד, כל הדמויות בספר ממשיכות מעמוד לעמוד. הספר באיורה של שלו עוסק במכשפות. הספר השני בסדרה מתרחש בישראל<ref></ref>.

בשנת 2017 יצא הספר רק בישראל, שאיירה וגם כתבה. הספר תורגם לשפות שונות וראה אור במספר מדינות. בישראל עמד בראש רשימת רבי־המכר.

ב-2019 הפך טור הקומיקס האוטוביוגרפי שלה: האמא עם הפסים (טור קומיקס אוטוביוגרפי המתפרסם מדי שבוע במגזין התרבות והפנאי: מוצש של העיתון מקור ראשון) לספר שראה אור בהוצאת ידיעות ספרים<ref></ref>. הספר מאגד בתוכו למעלה מ-200 טורים.

כיום בנוסף לאיור וכתיבה שלו גם מרצה בתחום האיור בבית הספר לעיצוב וחדשנות במסלול האקדמי המכללה למינהל, בראשון לציון.

נשואה לבועז שלו, אמא לארבעה, מתגוררת בפרדס חנה-כרכור.

== מספריה ==
* דנה ואמא והר נפוליון, מאת יהודית רותם, הוצאת ידיעות ספרים, 2007
* נלך ונלך עד שנתעייף, מאת איתי לב, ספרית מעריב, 2007
* בולו גולו לא רוצה לעשות אמבטיה, מאת מיכל שלו, כנרת זמורה-ביתן דביר, 2008
* בולו גולו לא רוצה לישון, מאת מיכל שלו, כנרת זמורה-ביתן דביר, 2008
* הספר הרטוב, מאת עטרה אופק, עם עובד, 2008
* בולו גולו לא רוצה לחפוף, מאת מיכל שלו, כנרת זמורה-ביתן דביר, 2009
* ממה באמת עשוי הירח, מאת יגאל וזוהר שוורץ, כנרת זמורה-ביתן דביר, 2010
* Hexen Wimmelbuch, Rachel Shalev, Wimmelbuchverlag, Berlin, 2010
* מסעות הדרקונית הגנדרנית, מאת ליבי דאון, הוצאת כנרת זמורה-ביתן דביר, 2012
* אח זה לא דבר שזורקים לפח, מאת ננו שבתאי, ידיעות ספרים, 2013
* רק בישראל - ספר החיפושים הגדול, ידיעות ספרים, 2017
* האמא עם הפסים, ידיעות ספרים, 2019

== קישורים חיצוניים ==

* [https://merhav.nli.org.il/primo-explore/search?query=creator,contains,שלו,%20רחלי,%201981-&vid=NLI&lang=iw_IL&_ga=2.124608906.1008052552.1579010278-1523653301.1577192007 רשימת הפרסומים של רחלי שלו], בקטלוג הספרייה הלאומית
* [https://www.facebook.com/rachelshalevstudio עמוד הפייסבוק הרשמי] של רחלי שלו
* [https://rplaut.carbonmade.com/ רחלי שלו] במגזין פורטפוליו

== הערות שוליים ==

קטגוריה:מאיירות ישראליות
קטגוריה:מאיירים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות אולפנת צפירה
קטגוריה:בוגרות שירות לאומי
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:פרדס חנה-כרכור: אישים
קטגוריה:כפר גנים: אישים
קטגוריה:סגל מקור ראשון
קטגוריה:ישראליות שנולדו ב-1981
קטגוריה:ישראלים שנולדו ב-1981